Komas (Italija)

Komas (, ) – miestas šiaurės Italijoje, prie Komo ežero, Lombardijos Alpių papėdėje, 40 km į šiaurę nuo Milano; provincijos centras. Svarbus geležinkelio mazgas ruože Milanas–Liucerna. Išvystyta šilko, staklių, elektrotechnikos, automobilių, laikrodžių, siuvimo, medienos pramonė. Klimato kurortas. Daug XI–XVIII a. architektūros paminklų, svarbus turizmas.

Išliko senovės romėnų statinių griuvėsiai. Bažnyčios: romaninė Šv. Abondijaus (XI a.), Šv. Fidelio (XI a. pr.), katedra (XIV a. pab.). Teismo rūmai (XIII a., dabar rotušė), A. Voltos muziejus (1928 m.).

 Istorija 

Komas įkurtas II a. pr. m. e.

774 m. miestas pasidavė frankams, kuriems vadovavo Karolis Didysis.

1127 m. Komas pralaimėjo ilgą karą Milanui. Jis atkeršijo po kelių dešimtmečių, kai su Frydricho I Barbarosos pagalba sugriovė Milaną 1162 m.

Nuo 1714 Komą valdė austrai. Napoleonas buvo užėmęs miestą 1798–1815 m., bet po Vienos kongreso austrai vėl valdė iki 1859 m., kai jį išvadavo Džiuzepė Garibaldis ir prijungė prie Italijos karalystės.

 Sportas 
 Calcio Como (futbolas)

 Miestai partneriai 
  Fulda, Vokietija, nuo 1960 m.
  Tokamačis, Japonija, nuo 1975 m.
  Nablusas, Palestina, nuo 1998 m.
  Netanija, Izraelis, nuo 2004 m.
  Triestas, Italija, nuo 2008 m.

 Šaltiniai 

Kategorija:Lombardijos miestai
Kategorija:Italijos kurortai